Tor Ottar Karlsen

Tor Ottar Karlsen (født 13. mars 1950 i Åsgårdstrand) er en norsk politiker og tidligere fylkesordfører (Ap) fra Røyken i Buskerud.

Karlsen ble valgt til fylkesordfører i Buskerud i 1999 og ble gjenvalgt i 2003. Han stilte ikke til gjenvalg ved fylkestingsvalget i 2007. Før det var han politisk rådgiver i Barne- og familiedepartementet under Gro Harlem Brundtlands 3. regjering. Karlsen har også vært styremedlem i Helse Sør.

Karlsen ble i 2007 tildelt 4. klasse av den estiske Terra Mariana-korsets orden. Han fikk ordenen for at han som fylkesordfører hadde ledet an i organisering av hjelpearbeid til vennskapsfylket Pärnu da dette var rammet av en stormkatastrofe.

Han er gift og har to barn. Han er bosatt i Røyken.

Referanser

Eksterne lenker 
 

Fylkesordførere i Buskerud
Politiske rådgivere fra Arbeiderpartiet
Ap-politikere i Buskerud
Terra Mariana-korsets orden
Personer fra tidligere Røyken kommune
Personer fra Asker kommune
Fylkesordførere fra Ap